
Klasa: 021-05/13-01/67

Urbroj:  2175/01-01-13-1

Sinj, 24. rujna 2013. godine 

· VIJEĆNICIMA GRADSKOG  VIJEĆA GRADA SINJA,

·  svima

Predmet: Poziv za sjednicu Gradskog vijeća


Na temelju članka 119. i 120. Poslovnika Gradskog vijeća Grada Sinja  (“Službeni glasnik Grada Sinja” broj  02/10 i 02/13 ) sazivam 4. sjednicu  Gradskog vijeća Grada Sinja za dan

30. rujna 2013. godine  (ponedjeljak)          


Sjednica će se održati u Gradskoj vijećnici Grada Sinja s početkom u  15,30 sati. 


Za sjednicu predlažem slijedeći

D N E V N I   R E D

1.  Usvajanje Zapisnika sa 3.  Sjednice Gradskog vijeća, 

2. Pitanja i prijedlozi vijećnika,

3. Prijedlog Zaključka o  primanju na znanje informacije o potrebi za proširenjem gradskog  dječjeg vrtića „ Bili cvitak“  na području Grada Sinja

4. Prijedlog Odluke o raspoređivanju sredstava za financiranje političkih stranaka i članova predstavničkih tijela izabranih s liste grupe birača Gradskog vijeća Sinja za lipanj-prosinac 2013.g.

5. Prijedlog Odluke o priključenju na komunalne vodne građevine

6. Prijedlog Odluke o naknadi za razvoj komunalnih vodnih građevina na području Grada Sinja

7. Prijedlog Rješenja o imenovanju stručnog povjerenstva za postupak davanja koncesije na Gradskom hipodromu Sinj i ex. vojarni Ivaniša Nelipića u Sinju

8. Prijedlog Rješenja o osnivanju i  imenovanju Povjerenstva za davanje suglasnosti o postavljanju ili uklanjanju spomenika u spomen ili na sjećanje na osobe iz javnog, kulturnog i političkog života Hrvatske

9. Prijedlog Zaključka o davanju ovlaštenja Gradonačelniku za  potpisivanje ugovora o prijevozu učenika i studenata u školskoj, odnosno akademskoj 2013/2014 godini.

10. Prijedlog Zaključka o elektronskom javnom prijenosu sjednica Gradskog vijeća Grada Sinja 

11. Prijedlog Zaključka o potrebi natkrivanja kanala oborinskih voda na državnoj cesti D-219 Sinj-Han

12. Prijedlog za pokretanje postupka razrješenja predsjednika Gradskog vijeća Grada Sinja

Predsjednik:

                                                                   Hrvoje Markulin, prof.,v.r.

Klasa: 021-05/13-01/67

Urbroj: 2175/01-01-13-2

Sinj, 03. listopada  2013. godine 

Z  A  P I S  N  I  K

s 4.  sjednice Gradskog vijeća Grada Sinja, održane dana 30. rujna  2013. godine u Gradskoj vijećnici Grada Sinja

          Na početku sjednice  bilo je  nazočno 18  vijećnika Gradskog vijeća Grada Sinja.

Nazočni vijećnici: Denis Bezić,  Denis Bobeta,  Miro Bulj,  Ante Čarić, Žarko Delić,  Ante Gulić, Stipe Jadrijević-Cvrlje,  Stipislav Jadrijević, Sandra Kovač-Levantin,   Zvonimir Križanac,  Stjepan Labrović, Stipe Maganić, Dujo Maleš,  Hrvoje Markulin, Stipe Perić, Vesna Poljak,  Nataša Poparić,  Milan Smoljo,  Ivana Šabić,  Jerko Trboglav-Breko,   Mladen Vidić.

Vijećnici Dujo Maleš i Stipe Jadrijević došli su nakon prozivke vijećnika.

        Ostali nazočni: gradonačelnik Ivica Glavan, zamjenica gradonačelnika Kristina Križanac, zamjenik gradonačelnika Zlatko Ugrin, pročelnici Upravnih odjela, te  predstavnici sredstava javnog informiranja.

       Sjednici je predsjedavao Hrvoje Markulin,  predsjednik Gradskog vijeća Grada Sinja.

       Zapisnik je vodila Zdenka Vlastelica,  viši  stručni suradnik u Uredu Grada

       Predsjednik Gradskog vijeća Hrvoje Markulim otvorio je 4. sjednicu Gradskog vijeća i pozdravio sve nazočne.

       Sjednica je započela u 15,30 sati.               

       Na početku sjednice predsjednik Gradskog vijeća Hrvoje Markulin pozvao je v.d. predstojnika Ureda Grada Igora Vidalinu, da izvrši prozivku vijećnika (prema posebnom popisu u privitku). 

       Nakon izvršene prozivke predsjednik Gradskog vijeća Hrvoje Markulin konstatirao je da je  sjednici nazočna većina vijećnika i da se mogu donositi pravovaljane odluke.

       Nakon toga u skladu sa Poslovnikom Gradskog vijeća Grada Sinja («Službeni glasnik Grada Sinja» broj 02/10i 2/13) prilazi se utvrđivanju dnevnog reda sa 4. sjednice Gradskog vijeća.

       Predsjedatelj je pročitao u pozivu predloženi dnevni red.


Vijećnik Miro Bulj u ime Kluba vijećnika Nezavisne liste Mira Bulja predložio je dopunu dnevnog reda sa slijedećom točkom i ako se usvoji da bude 12. po redu u dnevnom redu:

· Prijedlog Odluke o osnijanje Javne vatrogasne postrojbe Grada Sinja

· Vijećnica Nataša Poparić predložila je da 12. točka  bude  3. točka dnevnog reda.


Predsjedatelj je dao na glasovanje prijedlog Kluba vijećnika Nezavisne liste Mira Bulja, te konstatirao da je Gradsko vijeće većinom glasova (11 za I 7 suzdržanih) prihvatilo prijedlog dopune dnevnog reda i promjenu redosljeda točke dnevnog reda.


Nakon toga predsjedatelj je dao na glasovanje prijedlog vijećnice Nataše Poparić i konstatirao da Gradsko vijeće nije prihvatilo prijedlog za promjenu redosljeda 12. točke dnevnog reda.

          Budući da više nije bilo  primjedbi ni prijedloga za dopunu predloženog dnevnog reda, predsjedatelj je dao na glasovanje dnevni red i konstatirao da je većinom glasova (15 za i 3 suzdržana)  prihvaćen sljedeći

DNEVNI RED

1.   Usvajanje Zapisnika sa 3.  Sjednice Gradskog vijeća, 

2. Pitanja i prijedlozi vijećnika,

3. Prijedlog Zaključka o  primanju na znanje informacije o potrebi za proširenjem gradskog  dječjeg vrtića „ Bili cvitak“  na području Grada Sinja

4. Prijedlog Odluke o raspoređivanju sredstava za financiranje političkih stranaka i članova predstavničkih tijela izabranih s liste grupe birača Gradskog vijeća Sinja za lipanj-prosinac 2013.g.

5. Prijedlog Odluke o priključenju na komunalne vodne građevine

6. Prijedlog Odluke o naknadi za razvoj komunalnih vodnih građevina na području Grada Sinja

7. Prijedlog Rješenja o imenovanju stručnog povjerenstva za postupak davanja koncesije na Gradskom hipodromu Sinj i ex. vojarni Ivaniša Nelipića u Sinju

8. Prijedlog Rješenja o osnivanju i  imenovanju Povjerenstva za davanje suglasnosti o postavljanju ili uklanjanju spomenika u spomen ili na sjećanje na osobe iz javnog, kulturnog i političkog života Hrvatske

9. Prijedlog Zaključka o davanju ovlaštenja gradonačelniku  Grada Sinja za sklapanje  Ugovora o prijevozu  studenata u periodu od 30. rujna 2013. godine do 24. siječnja 2014. godine i od 03. ožujka 2014. godine do 13. lipnja 2014. godine i Ugovora o sufinanciranje prijevoza učenika srednjih škola u razdoblju od 02. rujna do 20. prosica 2013. godine

10. Prijedlog Zaključka o elektronskom javnom prijenosu sjednica Gradskog vijeća Grada Sinja 

11. Prijedlog Zaključka o potrebi natkrivanja kanala oborinskih voda na državnoj cesti D-219 Sinj-Han

12. Prijedlog Odluke o osnijanje Javne vatrogasne postrojbe Grada Sinja

13. Prijedlog za pokretanje postupka razrješenja predsjednika Gradskog vijeća Grada Sinja

   TOČKA 1.

          Usvajanje Zapisnika sa 3. jednice Gradskog vijeća održane 08. kolovoza  2013. godine

         Predsjedatelj je upitao ima li tko primjedbi na Zapisnik sa 3. sjednice Gradskog vijeća Grada Sinja održane 08. kolovoza  2013. godine. 

         Vijećnik Stjepan Labrović tražio je da se na stranici 8. ispravi greška i  umjesto  5 /1 bude P-1.

         Budući da nije bilo primjedbi na Zapisnik, predsjedatelj je dao na glasovanje Zapisnik sa 3. sjednice Gradskog vijeća Grada Sinja održane 08. kolovoza 2013. godine i konstatirao da je isti jednoglasno prihvaćen.

 TOČKA 2. 

        Pitanja i prijedlozi vijećnika

        Nakon usvajanja Zapisnika sa 3. sjednice Gradskog vijeća prišlo se na postavljanje vijećničkih pitanja koja se odnose na rad i djelokrug rada Gradskog vijeća, odbora i drugih radnih tijela Vijeća, gradonačelnika, zamjenika gradonačelnika, Ureda gradonačelnika, upravnih odjela i organizacija koje obavljaju poslove za Grad Sinj.

        Odgovori na vijećnička pitanja, kao i cijeli tijek sjednice nalazi se na audio zapisu, koji se čuva u Uredu Grada Sinja. 

TOČKA 3.

Prijedlog Zaključka o  primanju na znanje informacije o potrebi za proširenjem gradskog  dječjeg vrtića „ Bili cvitak“  na području Grada Sinja

U ime predlagatelja Nezavisne liste Mira Bulja vijećnica Sandra Kovač Levantin dala je kratki osvrt na razloge koji opravdavaju proširenje kapaciteta Dječjeg vrtića “Bili cvitak”.

Predsjednica Odbora za društvene djelatnosti Ivana Šabić pročitao je stav Odbora  prema kojem je razmotren  i prihvaća se jednoglasno Prijedlog Zaključka o  primanju na znanje informacije o potrebi za proširenjem gradskog  dječjeg vrtića „ Bili cvitak“  na području Grada Sinja. Istakla je da je   članove  Odbora zanimalo da li su do sada održani kakvi stručni  sastanci, da li su rađene  financijske projekcije o tome i da li se netko od stručnih službi prijavio na natječaj  u Županij. 

Gradonačelnik Ivica Glavan naglasio je da nema potrebe za osnivanjem novog vrtića kake se prije govorilo,pedagoški standardi dozvolili su osnivaču da u svaku grupu može staviti po dvoje djece, a u Proračunu za 2014. godinu bit će osigurana sredstva za izgradnju dječjeg vrtića u Turjacima gdje će se 17 djeve povući iz sinjskog vrtića, a može se razmišljat o novom prostoru u vlasništvu Grada,  to bi bila nova grupa i s tim bi se rješio problem.Nastavio je da Grad Sinj ima mrežu koju je donijelo Gradsko vijeće, a odnosi se ne samo na Turjake, najisplativije bi bilo nakon Turjaka ulagati u Han – Obrovac Sinjski. Iznio je da Gradsko vijeće može donijet odluku, kad za to đođe vrijeme, da ne želi ulagat u privatni vrtić nego iz Proračuna osigurat još oko 2.000.000,00 kuna za potrebne nove službe.

Vijećnica Sandra Kovač Levantin replicirala je Gradonačelniku Ivici Glavanu da su grupe u vrtiću prebukirane, da se teško radi, praznih mjesta nema, 26 djece je prekobrojno, ima 43 djece koja čekaju,što je ukupno 68 djece, a što se tiče novog vrtića on je itekako potreban, jer ovo proširenje što je predložila Nezavisna lista Mira Bulja je upravo zato da se popuni zakonski okvir od 600 djece i taj vrtić ne može se širiti  ni na kakve podružne jedinice.

Vijećnik Denis Bobeta komentirao je se stalno spominju sredstva koja nisu dostatna za proširenje sadašnjeg vrtića ili osnivanje novog vrtića, te je predložio da se osnuje Javna vatrogasna postrojba i povuku sredstva od države i tako ćemo sredstva od DVD-a usmjeriti na bilo što.

Vijećnica Nataša Poparić istakla je da je veliki problem za zadovoljavanje potrebe za smještaj u vrtić i rečeno je da će biti tematska sjednica za Javnu vatrogasnu postrojbu tako bi  trebala tematska sjednica za ovaj problem. Dodala je da su kolege tražili prošitenje vrtića, ali znamo da fali mala brojka i po Zakonu moramo ići na osnivanje novog vrtića s 1.500.000,00 kuna se finacira privatni vrtić, neko bi trebao napraviti projekciju i vidit u budućnosti što s tim vrtićem, gledajući ukupno stanje mišljenja je da je ovo ozbiljna teme i trebali bi dobro razmisliti u pripremi Proračuna i nije za to da se financira privatni vrtić ako Grad može imati svoj vrtić.

Vijećnik Jerko Trboglav Breko  replicirao je vijećnici Poparići i napomenuo je činjenicu da Grad 100% plaća privatni vrtić, a uz to roditelji plaćaju usluge vrtića što znači da se radi ne samo 1.500.000,00 kuna nego o puno većem iznosu koji bi možda došao do oko 2.000.000,00 kuna što je rekao gradonačelnik.

Vijećnik Miro Bulj mišljenja je da Grad mora imati uvjete za proširenje vrtića i uskoro za novi vrtić i da se ide prema rubnim djelovima Grada, a ne sve u centar, složio se da je ovo važna tema i da će se naći trajno rješenje i da će se sva djeca smjestiti.Utvrdio je da sada ide proširenje dječjeg vrtića a poslije osnivanje novog vrtića, jer privatni vrtić nije ništa jeftiniji od gradskog vrtića.

Vijećnik Ante Gulić upitao je da li postoji podatak koliki je broj novorođene djeca na području Sinja i zašto nije napravljen elaborat ili projekt da se vidi da li je bolje gradski vrtić ili privatni vrtić.

Vijećnica Sandra Kovač Levantin je odgovorila da je broj novorođene djece oko 1.600 djece s područja Grada Sinja i s obzirom na broj djece morat će se proširiti vrtički kapaciteti i nema nikanve kontrole rada privatnog vrtića a roditelji se žale na rad privatskog vrtića,osim toga gradski dječji vrtić je nešto što ostaje Gradu, a vrtić Črobni pianino.nije rješenje.

Vijećnik Stipislav Jadrijević odgovorio je vijećnici Kovač Levantin da nije mjerodavna za ocjenu da li je dobar ili ne vrtić Čarobni pianino, tu su inspekcijske službe koje trebaju ako smatraju da nešto nije po zakonu, onda roditelji ili netko drugi moraju podnijeti pismeni zahtjev da se napravi inspekcijski nadzor, ako nije u redu trebalo bi se riješit, ako ne da se zatvori Vrtić, dodao je kako se insinuira da neki imaju interesa u Čarobnom pijaninu, tako se može insinuirai da se ima nešto protiv tog Vrtića. Predložio je da se napravi ekonomska analiza koliko je prihvatni vrtić skuplji  od gradskog vrtića, pa neće nitko biti nitko protiv toga da se osnuje novi vrtić i što će biti  ako Grad mora izdvojiti za novi vrtić više nego što sada dajemo za privatni vrtić. Dodao je da ako je potreban dječji vrtić onda će se napraviti, zaključio je da novi vrtić nije potreban, kad bi bilo više od 200 djece onda bi trebalo novi vrtić, a ovih 40 može se rasporediti kako je rekao gradonačelnik i za taj je prijedlog.

Vijećnica Sandra Kovač Levantin naglasila je da nema ništa protiv Čarobnog pianina, taj vrtić se financira iz Gradskog proračuna, pa onda to nije privatni vrtić i upitala je zašto se nije gradskim službama naredilo da naprave analizu, projekciju o tone da vidimo koji je vrtić bolji.Istakla je da nitko ne traži novi vrtić nego proširenje postojećeg vrtića.

Gradonačelnik Ivica Glavan istakao je da ako  ima nepravilnosti i nezadovoljstva   u poslu je moguće i Gradsko vijeće ne služi tome da određuje kvalitetu ovog privatnog Vrtića, u tom Vrtiću ina 8, 9 zaposlenih i šaljemo im poruku da strepe za svoj posao, a jednako se tretiraju djeca i u privatnom i u Gradskom vrtiću iste iznose uplaćuju roditelji.  Upitao je  kakva se poruka šalje privatnom kapitalu.

Vijećnik Denis Bezić predložio je da se, s obzirom na ozbiljnost teme, napravi tematska sjednica.

Vijećnica Nataša Poparić naglasila je da se svi slažu da  je ova tema prevažna i očekuje se tematska sjednica i nitko nije protiv privatne inicijative i privatni vrtić je isto važan kao i gradski vrtić.

Vijećnik Miro Bulj zatražio je stanku od 5 minuta.

Nakon stanke  predsjedatelj je dao na glasovanje prijedlog Zaključka o  primanju na znanje informacije o potrebi za proširenjem gradskog  dječjeg vrtića „ Bili cvitak“  na području Grada Sinja, te konstatirao da je većinom glasova (16 za i 3 suzdržana)  donesen 

Zaključak o  primanju na znanje informacije o potrebi za proširenjem gradskog  dječjeg vrtića „ Bili cvitak“  na području Grada Sinja.

TOČKA 4.

Prijedlog Odluke o raspoređivanju sredstava za financiranje političkih stranaka i članova predstavničkih tijela izabranih s liste grupe birača Gradskog vijeća Sinja za lipanj-prosinac 2013.g.

Uvodno obrazloženje dala je pročelnica Upravnog odjela za financije Jasna Mijić Trogrlić.

Predsjednik Odbora za proračun i financijsku kontrolu Stipe Perić pročitao je stav Odbora  prema kojem je razmotren i prihvaća se jednoglasno Prijedlog Odluke o raspoređivanju sredstava za financiranje političkih stranaka i članova predstavničkih tijela izabranih s liste grupe birača Gradskog vijeća Sinja za lipanj-prosinac 2013.g

Nakon kratke rasprave u kojoj su sudjelovali vijećnici Miro Bulj, Stipislav Jadrijević,  Sandra Kovač Levantin i Nataša Poparić predsjedatelj je dao na glasovanje prijedlog Odluke o raspoređivanju sredstava za financiranje političkih stranaka i članova predstavničkih tijela izabranih s liste grupe birača Gradskog vijeća Sinja za lipanj-prosinac 2013.g,  te konstatirao da je većinom glasova (16 za i 3 suzdržana)  donesena 

Odluka o raspoređivanju sredstava za financiranje političkih stranaka i članova predstavničkih tijela izabranih s liste grupe birača Gradskog vijeća Sinja za lipanj-prosinac 2013.g

TOČKA 5.

Prijedlog Odluke o priključenju na komunalne vodne građevine

Uvodno obrazloženje dali su direktor tvrtke Vodovod i čistoća Sinj Mario Vukasović i v.d. pročelnica Upravnog odjela za prostorno uređenje, komunalne djelatnosti, gospodarstvo i upravljanje imovinom Ankica Panza. 

Predsjednik Odbora za gospodarstvo, komunalne djelatnosti, obnovu i razvoj Stjepan Labrović pročitao je stav  Odbora  prema kojem je razmotren  i prihvaća se jednoglasno Prijedlog Odluke o priključenju na komunalne vodne građevine.

Vijećnik Stjepan Labrović upozorio na članke 9., 10. i 11. Odluke i istakao da će biti velikih problema u praksi.

Vijećniku su odgovorili direktor tvrtke Vodovod i čistoća Sinj Mario Vukasović i v.d. pročelnica Upravnog odjela za prostorno uređenje, komunalne djelatnosti, gospodarstvo i upravljanje imovinom Ankica Panza.

U rasprani su još sudjelovali vijećnici Ivana Šabić i  Denis Bezić.

Nakon toga predsjedatelj je dao na glasovanje prijedlog Odluke o priključenju na komunalne vodne građevine, te konstatirao da je jednoglasno  donesena 

Odluka  o priključenju na komunalne vodne građevine.

TOČKA 6.

Prijedlog Odluke o naknadi za razvoj komunalnih vodnih građevina na području Grada Sinja

Uvodno obrazloženje dala je v.d. pročelnica Upravnog odjela za prostorno uređenje, komunalne djelatnosti, gospodarstvo i upravljanje imovinom Ankica Panza.

Predsjednik Odbora za gospodarstvo, komunalne djelatnosti, obnovu i razvoj Stjepan Labrović pročitao je stav Odbora  prema kojem je razmotren i ne prihvaća se Prijedlog Odluke o naknadi za razvoj komunalnih vodnih građevina na području Grada Sinja.

 U iscrpnoj raspravi sudjelovala je  većina vijećnika koji su izrazili nezadovoljstvo za   uvođenje naknade za razvoj.

Gradonačelnik Ivica Glavan nakon rasprave povukao je Prijedlog Odluke o naknadi za razvoj komunalnih vodnih građevina na području Grada Sinja  i  stavit  će je na slijedeću sjednicu Gradskog vijeća.

TOČKA 7.

Prijedlog Rješenja o imenovanju stručnog povjerenstva za postupak davanja koncesije na Gradskom hipodromu Sinj i ex. vojarni Ivaniša Nelipića u Sinju

Kratki uvod dala je v.d. pročelnica Upravnog odjela za prostorno uređenje, komunalne djelatnosti, gospodarstvo i upravljanje imovinom Ankica Panza.

Predjednik Odbora za gospodarstvo, komunalne djelatnosti, obnovu i razvoj Stjepan Labrović pročitao je stav Odbora prema kojem je razmotren je i prihvaća se jednoglasno Prijedlog Rješenja o imenovanju stručnog povjerenstva za postupak davanja koncesije na Gradskom hipodromu Sinj i ex. vojarni Ivaniša Nelipića u Sinju.

Predsjednik Odbora za izbor i imenovanje Dujo Maleš pročitao je stav Odbora prema kojem je razmotren i prihvaća se jednoglasno Prijedlog Rješenja o imenovanju stručnog povjerenstva za postupak davanja koncesije na Gradskom hipodromu Sinj i ex. vojarni Ivaniša Nelipića u Sinju i predložio sastav  Stručnog povjerenstva:

1. Stipe Perić

2. Tonći Pletikosić

3. Ankica Panza

4. Igor Vidalina 

5. Dujo Maleš.

Nakon kratke rasprave u kojoj su sudjelovali vijećnici Stjepan Labrović, Nataša Poparić i Žarko Delić predsjedatelj je dao na glasovanje prijedlog Rješenja o imenovanju stručnog povjerenstva za postupak davanja koncesije na Gradskom hipodromu Sinj i ex. vojarni Ivaniša Nelipića u Sinju, te konstatirao da je jednoglasno  doneseno 

Rješenje o imenovanju stručnog povjerenstva za postupak davanja koncesije na Gradskom hipodromu Sinj i ex. vojarni Ivaniša Nelipića u Sinju.

TOČKA 8.

Prijedlog Rješenja o osnivanju i  imenovanju Povjerenstva za davanje suglasnosti o postavljanju ili uklanjanju spomenika u spomen ili na sjećanje na osobe iz javnog, kulturnog i političkog života Hrvatske

U ime predlagatelja Nezavisne liste Mira Bulja vijećnik Miro Bulj dao je uvodno obrazloženje.

Predsjednik Odbora za izbor i imenovanje Dujo Maleš pročitao je stav Odbora prema kojem je razmotren i prihvaća se jednoglasno Prijedlog Rješenja o osnivanju i  imenovanju Povjerenstva za davanje suglasnosti o postavljanju ili uklanjanju spomenika u spomen ili na sjećanje na osobe iz javnog, kulturnog i političkog života Hrvatske i predložio Stručno povjerenstvo u sastavu:

1. Milan Smoljo – predsjednik

2. Denis Bezić – član

3. Fra Mirko Marić – član

4. Ante Marković – član

5. Miro Bulj  - član

6. Ivo Filipović Grčić  - član

7. Stipe Jadrijević Cvrlje  - član.

Kako nije bilo rasprave predsjedatelj je dao na glasovanje Prijedlog Rješenja o osnivanju i  imenovanju Povjerenstva za davanje suglasnosti o postavljanju ili uklanjanju spomenika u spomen ili na sjećanje na osobe iz javnog, kulturnog i političkog života Hrvatsk, te utvrdio da je većinom glasova (17 za, 1 protiv i 1 suzdržan) doneseno

Rješenje o osnivanju i  imenovanju Povjerenstva za davanje suglasnosti o postavljanju ili uklanjanju spomenika u spomen ili na sjećanje na osobe iz javnog, kulturnog i političkog života Hrvatske

TOČKA 9.


Prijedlog Zaključka o davanju ovlaštenja gradonačelniku  Grada Sinja za sklapanje  Ugovora o prijevozu  studenata u periodu od 30. rujna 2013. godine do 24. siječnja 2014. godine i od 03. ožujka 2014. godine do 13. lipnja 2014. godine i Ugovora o sufinanciranje prijevoza učenika srednjih škola u razdoblju od 02. rujna do 20. prosica 2013. godine

Kratki uvod dala je zamjenica gradonačelnika Kristina Križanac.

Predsjednica Odbora za društvene djelatnosti Ivana Šabić pročitala  je stav Odbora prema kojem je razmotren i prihvaća se jednoglasno Prijedlog Zaključka o davanju ovlaštenja gradonačelniku  Grada Sinja za sklapanje  Ugovora o prijevozu  studenata u periodu od 30. rujna 2013. godine do 24. siječnja 2014. godine i od 03. ožujka 2014. godine do 13. lipnja 2014. godine i Ugovora o sufinanciranje prijevoza učenika srednjih škola u razdoblju od 02. rujna do 20. prosica 2013. godine.

Vijećnika Mira Bulja zanimalo je  da li postoji mogućnost da se učenici srednjih škola voze i unutar pet kilometara koji nemaju osiguran prijevoz, manji je dio djece obuhvaćen ovim.

Gradonačelnik Ivica Glavan je pojasnio da to nije problem jer vozači pokupe djecu, a to se uredilo  postojećim ugovorom

Zamjenica gradonačelnika Kristina Križanac dodala je da se u okviru postojećeg ugovora postigao maksimalni učinak..

Vijećnika Stipu Jadrijevića Cvrlju zanimalo je da li će Gradsko vijeće prihvatiti ovakav prijedlog da se učenici od strane  djelatnika i vozača izbacuju iz autobusa, voze se u prokišnjenim autobusima i pretrpanim autobusima, netko je odgovoran za ovakvo stanje

Istakao je da  na ovaj Ugovor Klub vijećnika SDP – HNS predlaže slijedeći amadman:

- da se u navedenom Ugovoru u članku 1. promjeni vremenski interval i to na način da se sufinancira prijevoz studenata od 01. rujna 2013. godine do 24. siječnja 2014. godine i od 03. ožujka 2014. godine do 15. srpnja 2014. godine, jer bi se ovakvom  izmjenom članka 1. dozvolilo studentima koji imaju u tom periodu studentske obveze i da im se omogući besplatan prijevoz do fakulteta, što ugovorom nije na adekvatan način rješeno.

 Zamjenica gradonačelnika Kristina Križanac pojasnika je da je u Ugovoru  točno  decidirano do kada traje akademska godina, a kad su ispitni rokovi  to se regulira svake godine, tko god donese potvrdu da u tom razdoblju treba prijevoz odobre mu se sredstva za to.

Vijećnik Miro Bulj istakao je problem  studenata koji studiraju u Zagrebu da nemaju besplatan prijevoz, to imaju studenti u Imotskom, upitao je da li postoji mogućnost da  tim studentima koji studiraju u Zagrebu prijevoz bude besplatan.

Zamjenica gradonačelnika Kristina Križanac kazala je da vijećnik Bulj da prijedlog za to na jednoj od slijedećih sjednica Gradskog vijeća i u ime Kluba dostavi taj prijedlog.


Vijećnica Ivana Šabić istakla je da se slaže s vijećnikom Jadrijevići i upitala je kome prijaviti pretrpane autobuse i sjedanje na šoferšajbi, da gradonačelnik apelira na prijevoznika.


Vijećnici je replicirao Stipe Perić koji je napomenuo da se to dešava jer je to dio djece koja nemaju pravo putovati.


Vijećnicu Natašu Poparić zanimalo je da li se provjerilo je li sve u redu s tom firmom s obzirom tko joj je vlasnik i da li ta osoba ima dopusnice, da li je uredno prenio  s Autoprijevoza Sinj na svoju firmu i poznavajući tu osobu ne čudi ništa kad je  u pitanju prijevoz učenika i da li ti autobusi moraju biti određenih godina starosti


Vijećnik Dujo Maleš replicirao je vijećnici Poparić da shvaća vijećnicu i njenu zabrinutost i da je sve što je iznijela bilo u  najboljoj namjeri ali  Grad Sinj nema ingerenciju pitati takva pitanja, to je regulirano Zakonom o trgovačkim društvima, bilo je u dobroj namjeri ali nije upućeno na pravu adresu.


Vijećnik Stipe Jadrijević Cvrlje  povukao je  amandman SDP i HNS. 

Nakon toga predsjedatelj je dao na glasovanje Prijedlog Zaključka o davanju ovlaštenja gradonačelniku  Grada Sinja za sklapanje  Ugovora o prijevozu  studenata u periodu od 30. rujna 2013. godine do 24. siječnja 2014. godine i od 03. ožujka 2014. godine do 13. lipnja 2014. godine i Ugovora o sufinanciranje prijevoza učenika srednjih škola u razdoblju od 02. rujna do 20. prosica 2013. godine., te utvrdio da je većinom glasova (18 za 1 suzdržan) donesen

 Zaključak o davanju ovlaštenja gradonačelniku  Grada Sinja za sklapanje  Ugovora o prijevozu  studenata u periodu od 30. rujna 2013. godine do 24. siječnja 2014. godine i od 03. ožujka 2014. godine do 13. lipnja 2014. godine i Ugovora o sufinanciranje prijevoza učenika srednjih škola u razdoblju od 02. rujna do 20. prosica 2013. godine.

TOČKA 10.

Prijedlog Zaključka o elektronskom javnom prijenosu sjednica Gradskog vijeća Grada Sinja 

U ime predlagatelja Kluba vijećnika SDP i HNS vijećnik Stipe Jadrijević Cvrlje dao  je kratko obrazloženje o  Prijedlogu Zaključka o elektronskom javnom prijenosu sjednica Gradskog vijeća Grada Sinja. 

Sjednica Odbora  za Statut,  Poslovnik i normativna djelatnost, koji je nadležan za ovaj Zaključak  nije održana zbog nedostatka kvoruma.

Predstojnik Ureda Grada Igor Vidalina pojasnio je da je riječ o pojedinačnom aktu a ne o općem aktu kod kojeg je nužno da bude na Odboru za Statut,  Poslovnik i normativnu djelatnost i iako nije bio na Odboru  može biti razmatran na sjednici Gradskog vijeća i Gradsko vijeće može donijeti odluku.

Naglasio je da što se tiče prijedloga ima određenih pogrešaka u sadržaju i formi, trebao je biti na temelju Statuta na temelju kojeg se donose akti Gradskog vijeća, drugi problem je što Gradsko vijeće ne može izglasat ovakav prijedlog jer je riječ o rashodu koji u Proračunu za ovu godinu nije planiran. Pojasnio je da je u sadržaju Zaključka navedeno da će se izbor davatelja usluge izvršiti putem javnog natječaja sukladno Zakonu o javnoj nabavi,a da bi se taj postupak javne rasprave proveo potrebno je da bude osigurana pozicija u Proračunu, jer se bez toga javna nabava ne može pokrenut prema Zakonu o javnoj nabavi. Nastavio je da je gradonačelnik odgovoran za izvršenje i planiranje Proračuna kao i za upravljanje nekretninama, pokretninama i imovinskim pravima u vlasništvu Grada do određenog iznosa, kao i   raspolaganje   ostalom imovinom, tako da Gradsko vijeće i u tom slučaju ne može preuzet ovlasti gradonačelnika, ono što bi moglo je da Gradsko vijeće zauzme načelan stav da se sjednice Gradskog vijeća prenose putem TV ili putem radija, da se za to osiguraju sredstva u Proračunu za 2014. godini i da se sukladno osoguranju sredstva na poziciji raspiše natječaj.

Vijećnik Stipe Jadrijević Cvrlje replicirao je predstojniku da što se tiče financijskih sredstava u prijedlogu je naznačeno da se financijska sredstva osiguravaju u Proračunu Grada Sinja kroz proračunsku pričuvu ili  kroz troškove održavanja sjednica, nije mu jasno što je to sporno jer su stavili da će se financijska sredstva osigurati iz te pozicije, ukoliko se raspiše javni natječaj nije problem može se ići u rebalans,  ako se za to ima volje. Nastavio je da je  svima ovo  u interesu, da li je to formalno pravno dobro napravljeno ili nije, ovo je 19. rujna 2013. godine protokolirano i moglo se u međuvremenu upozoriti na ove nedostatke kako  bi Klub te nedostatke otklonio, radi čega je išao službenim putem preko protokola.

Predstojnik Ureda Grada Igor Vidalina odgovorio je da se išlo na to da dođe pred vijećnike Gradskog vijeća, da se raspravi i dođe do najboljeg zaključka.

Vijećnik Miro Bulj, ispred Kluba vijećnika Nezavisne liste Mira Bulja  iznio je da mu je žao što prije nije išao prijedlog za prijenos  u prošlom mandatu  da se vide stavovi  vijećnika, za to je da se prenosi puten radija.

Vijećnik Stjepan Labrović rekao je da kako je do sada funkcioniralo da tako i ubuduće, odnos medija bio je dobro, dobro je prezentirano na Hit radiju i Ferati, što se tiče interneta zna se da sjednice traju po  šest sati i tko će toliko provest na internetu, a do  sada je lokalni medij dobro prezentirao rad Gradskog vijeća i stranke. Istakao je da bi se trebali sastati predstavnici stranaka, izvršne vlasti i medija i predložiti  način za daljnje praćenje rada Gradskog vijeća, a da se sredstva osiguraju u Proračunu za 2014. godinu.

Gradonačelnik Ivica Glavan naveo je da je ova tema bila jedno od vijećničkih pitanja i da uvažava sve iznesene okolnosti i da se u ime Grada uložilo određena sredstva u opremu za video prijenos sjednica i treba vidjeti da li ovakav način zadovoljava potrebe, da li ima interesa. , jer ovdje se prenosi sve i svaku sjednicu bit će bolje. Dodaje da je zatražio informativnu ponude od jedne TV postaje ali po dosadašnjem iskustvu sjednice traju po 5 i više sati,  mišljenja je da je ovo je sada najtransparentniji način za sada i da je ispunio  obećanje, a ne treba ni žurit vidit će se za par mjeseci kada će se moći sagledati-

Vijećnika Stipu Jadrijevića Cvrlju zanimalo je zašto gradonačelnik misli da je internet prijenos najsretnije rješenje, zašto se smatra kao najpovoljnije, ne zna se koliku bi vlasnik Hit radija ponudio Gradskom vijeću  neku realnu cijenu da prenosi sjednice Gradskog vijeća putem svog etera, zna se da je ova oprema koštala 14.000,00 kuna i da to porezni obveznici moraju platiti, jer možda bi putem radio prijenosa dobili povoljnije rješenje.

Vijećnik Dujo Maleš mišljenja je da  bilo koji radio ili TV ne bi bilo zainteresirano 7 – 8 sati svog etera iskoristiti za prijenos sjednice i kad bi televizija 7 sati prenosila sjednice to bi i naplatila, jer zna se koliko košta reklama bilo na Hit radiju, Ferati ili drugom radiju i bilo bi nezanimljivo običnom čovjeku toliko dugo, prijenos putem interneta  je jako dobra ideja a bespredmentno je raspravljati o tome da li će televizija prenosit sjednicu  ako  je Grad Sinj platit.

Vijećnik Stipe Jadrijević Cvrlje naglasio je da poštiva odluku gradonačelnika i na njemu je da odluči da li je ovo svrsishodno ili nije, da je ovo rješenje puno bolje od ovog kojeg je predložio Klub SDP – HNS, a vidi se iz rasprave da ovaj prijedlog neće proći i da gradonačelnik ne želi na ovakav način.

Gradonačelnik Ivica Glavan istakao je da je svima jednako stalo do transparentnog načina izvještavanja i svaka naša riječ ide uživo sugrađanima i da dobiju objektivnu sliku o  ulozi svakoga.pojeinca i da je ovo sada najbolji način, ali ne bježi se od toga da će  se obaviti razgovor s vlasnikom lokalnog radija radi suradnje.

Predstojnik Ureda Grada Igor Vidalina sugerirao je kakav bi trebao biti budući zaključak - da točka I ostane ista, a točka II  da se zadužuje gradonačelnik da osigura sredstva za ovu namjenu  u Proračunu za 2014. godinu.

Predstavnik predlagatelja složio se s formulacijom Zaključka.

Nakon toga predsjedatelj je dao na glasovanje prijedlog Zaključka o elektronskom javnom prijenosu sjednica Gradskog vijeća Grada Sinja, te konstatirao da Gradsko vijeće nije prihvatilo (za 7 i 10 suzdržanih) prijedlog Zaključka o elektronskom javnom prijenosu sjednica Gradskog vijeća Grada Sinja.

TOČKA 11.

Prijedlog Zaključka o potrebi natkrivanja kanala oborinskih voda na državnoj cesti D-219 Sinj-Han

Uvodno obrazloženje dao je predlagatelj Stjepan Labrović.

Predjednik Odbora za gospodarstvo, komunalne djelatnosti, obnovu i razvoj Stjepan Labrović pročitao je stav Odbora prema kojem je razmotren je i prihvaća se jednoglasno Prijedlog Zaključka o potrebi natkrivanja kanala oborinskih voda na državnoj cesti D-219 Sinj-Han

U kratkoj raspravi sudjelovali su vijećnici Milan Smoljo, Miro Bulj i Nataša Poparić.

Nakon toga predsjedatelj je dao na glasovanje Prijedlog Zaključka o potrebi natkrivanja kanala oborinskih voda na državnoj cesti D-219 Sinj-Han, te konstatirao da je jednoglasno donesen

Zaključak o potrebi natkrivanja kanala oborinskih voda na državnoj cesti D-219 Sinj-Han

TOČKA 12.

Prijedlog Odluke o osnivanju Javne vatrogasne postrojbe Grada Sinja

U  ime predlagatelja Nezavisne liste Mira Bulja vijećnik Miro Bulj da je kratko obrazloženje. 


Nakon kratke rasprave zauzet je stav da se, s obzirom na važnost osnivanja Javne vatrogasne postrojbe Sinj, održi temetska sjednica Gradskog vijeća na tu temu, na koju će se pozvati sve relevantne osobe iz tog područja, nakon čega će se odlučiti o istom, a
okvirni rok za organiziranje tematske sjednice je  30 dana od dana održavanja  4. sjednice Gradskog vijeća, odnosno do kraja listopada 2013. godine. 


Nakon toga predlagatelj Nezavisna lista Mira Bulja puvukao je prijedlog. 

TOČKA 13.

Prijedlog za pokretanje postupka razrješenja predsjednika Gradskog vijeća Grada Sinja

U ime predlagatelja Kluba vijećnika SDP – HNS vijećnica Nataša Poparić dala je kratko obrazloženje da je predsjednik Gradskog vijeća u javnom priopćenju na portalu Ferata objavio nekoloko neistinitih podataka kako bi obmanuo i zavarao javnost što je u ulozi predsjednika Gradskog vijeća nedopustivo, netočno uspoređuje podatke o broju održanih sjednica u ovom i prošlom mandat, te javno omalovažava prijedloge kolega vijećnika i unaprijed ih odbacuje bez ikakvih argumenata i valjanih razloga, radi čega se smatra da je grubo povrijedio Poslovnik Gradskog vijeća.

Predsjednik Odbora za izbor i imenovanje Dujo Maleš pročitao je stav Odbora prema kojem je razmotrene i ne prihvaća se prijedlog za podnošenje postupka razrješenja predsjednika Gradskog vijeća Grada Sinja.

Predsjednik Gradskog vijeća Hrvoje Markulin odgovorio je da ono što je rečeno uvjerilo ga u slijedeće da im je zasmetalo što se usudio odgovoriti na način na koji je odgovorio, smeta im sloboda riječi i našli su se začuđeni kako im se odgovorilo i uvrijeđenji traže ostavku, siguran je da sjednice Gradskog vijeća rade po Statutu i Poslovniku, s tim da uvijek ima manjih odstupanja, ali ta odstupanja nisu ni blizu za toliku dramu. Dodao je da mu se ne imputirraju stvari koje nije rekao.

Vijećnica Nataša Poparić replicirala je vijećniku Markulinu da je odgovarajući na priopćenje krenuo tim putem i  doveli ih u situaciju da se traži ostavka.

Vijećnik Miro Bulj kazao je da kad se govori o neredovitim sjednicama slaže se, u prošlom mandatu kad je SDP bio na vlasti znalo je biti i 89 dana bez sjednice, onda je kao pojedinac tražio ostavku ali nije mogao jer nije imao klub, Nezavisna lista Mira Bulja nema niti jedan razlog da glasa o ovome.

Vijećnik Dujo Maleš naveo je da je njegov stav da ova prepirka između SDP i HDZ na lokalnoj razini defitivno nema smisla, posebno u situaciji kad ni jedni ni drugi nisu u izvršnoj vlasti , mišljenja je da time ne doprinose razvoju Grada,i neće glasat za smjenu, bit će suzdržan, jer je premalo prošlo da bi se ocijenio rad predsjednika Gradskog vijeća.

Vijećnik Milan Smoljo iznio je da se zna da sami izbor predsjednika Gradskog vijeća nije išao lako, teško bi bilo osigurati većinu i ovom prepirkom došlo se do toga da se to ubuduće ne bi  trebalo raditi izglasavanjem nepovjerenja stvorili bi krizu Vijeća a sad nam nije potrebna, radi toga će biti suzdržan.

Vijećnik Stipe Jadrijević Cvrlje naglasio je da se želi što više raditi u interesu građana, ne zna što je sporno od predsjednika Vijeća tražaiti da češće saziva sjednice Gradskog vijeća sa što manje točaka dnevnog reda.i nije  namjera bila radi neredovitog szivanja sjednica nego iz razloga koje je navela predsjednica Kluba SDP – HNS Nataša Poparić.

Kako više nije bilo rasprave predsjedatelj je dao na glasovanje Prijedlog za pokretanje postupka razrješenja predsjednika Gradskog vijeća Grada Sinja, te konstatirao da Gradsko vijeće nije prihvatilo (za 3, protiv 7 i 4 suzdržana) Prijedlog za pokretanje postupka razrješenja predsjednika Gradskog vijeća Grada Sinja.

Sjednica je završila u 22,30 sati. 

Zapisničar:                                                                                            Predsjednik:

Zdenka Vlastelica,v.r.                                                              Hrvoje Markulin,v.r.

